stanford-oval/wikipedia huggingface dataset:
Surmacore
Kokoonpano

Unto Helo – laulu
Janne Perttilä – kitara
Antti Kiiski – basso
Jukka Kröger – rummut
Kokoonpano > Tuotanto

Unto Helo – kansikuva, valokuvaus
Dan Swanö – miksaus, masterointi
Arvostelut

Inferno:
Kaaoszine:
V2.fi:
Soundi:
Berezin B-20

Berezin B-20 -tykkiaseistusta Avia B-33 koneessa, joka Puolan ilmavoimien väreissä.
Berezin B-20 oli Neuvostoliiton ilmavoimien käyttämä 20 mm:n konetykki toisen maailmansodan aikana. Suunnittelija oli Mihail Berezin. Tykkityyppi kehitettiin raskaasta Berezin UB -konekivääristä. B-20 oli maan tuon aikaisen suunnitteluperiaatteen mukaan suorituskykyynsä verrattuna kevyt.
Berezin UB ja ŠVAK -raskaat konekiväärit kehitettiin ilmavoimien standardiaseiksi. Berezin UB otettiin tuotantoon, sillä ase käytti samaa patruunaa kuin maavoimien DŠK ja oli rakenteeltaan yksinkertaisempi kuin ŠVAK. Berezin UB oli ilmavoimien pääase hävittäjissä että pommittajissa ŠVAK, ja myöhemmin B-20-tykin ohella.
B-20 on kaasumäntätoiminen ja vyösyöttöinen ase. Ase painoi 26 kg. Kaliperi oli 20 × 99 mm R (laippakantainen) ja ammuksen lähtönopeus oli 860 m/s. Tulinopeus oli 800 ls/min. Vastaaviin aseisiin verrattuna tulinopeus oli merkittävästi parempi, koska suunnittelussa painotettiin todennäköistä käyttömäärää kestoiän sijaan.
Tykkiä käytettiin erilaisissa asennuksissa sekä synkronoituna ampumaan potkurikehän läpi että vapaasti ampuvana. Berezin korvasi  ŠVAK-tykin tuotantolinjoilla 1944 eteenpäin. Sitä käytettiin esimerkiksi Jakovlev Jak-9 -hävittäjässä sylinterikansien väliin asennettuna ampumaan potkurinavan läpi sekä Lavotškin La-7 -hävittäjässä synkronoituna.
Berezinin rakenteeseen pohjautuva 23 mm "VJa" -tykki tuli Berezinin rinnalle ja korvasi tämän sodan jälkeen.
Käännös suomeksi
On Parole

| On Parole Motörhead |
| --- | --- | --- |

Studioalbumin tiedot
 Äänitetty : Rockfield studiot, 1975
 Julkaistu: Joulukuu 1979
 Tuottaja(t): Fritz Fryer
 Tyylilaji: heavy metal, rock and roll
 Kesto: 36.59 (alkuperäinen)
 Levy-yhtiö: United Artists
Motörheadin muut julkaisut
|   | On Parole 1975/1979 | Motörhead 1977 |
On Parole on brittiläisen heavy metal -yhtyeen Motörheadin esikoisäänite, jonka yhtye äänitti vuonna 1975, mutta yhtyeen silloinen levy-yhtiö United Artists ei uskonut levyn myyvän ja julkaisi levyn vasta vuonna 1979, kun yhtye oli suositumpi.
Albumi on sisällöltään ja tyyliltään hyvin samankaltainen yhtyeen debyyttialbumin kanssa, joskin mukana on kappaleita joita debyytillä ei ole. Yhtyeen alkuperäinen rumpali, Lucas Fox äänitti yhtyeen kanssa kaikki albumin rumpuraidat, mutta hänet erotettiin yhtyeestä huumeidenkäyttönsä kyllästämän käytöksensä takia. Pian tämän jälkeen Phil Taylor pestattiin yhtyeen rumpaliksi, ja hän soitti kaikki rumpuraidat uusiksi "Lost Johnnyä" lukuun ottamatta. Phil oli viettänyt paljon aikaa yhtyeen seurassa, ja oli kyydinnyt Lemmyä studiolle autollaan. Albumin alkuperäinen tuottaja Dave Edmunds tuotti neljä kappaletta, "Lost Johnnyn", "Motorheadin", "Leaving Heren" ja "City Kidsin". Sitten hän teki sopimuksen Led Zeppelinin levy-yhtiön Swan Songin kanssa ja lähti sinne. Loput materiaalista tuotti Fritz Fryer.
Levystä on julkaistu vuosien varrella monta eri versiota, erilaisilla kansilla ja kappalejärjestyksillä. Katso julkaisuhistoria.
Yhtyeen silloinen kitaristi, Pink Fairiesissa kitaraa soittanut Larry Wallis laulaa levyllä kolme kappaletta, "On Parolen", "Foolsin" ja "Vibratorin", ja Lemmy laulaa loput jäljelle jääneet. Larryn mielestä olisi ollut hyvä, jos Phil olisi laulanut yhden kappaleen. He kokeilivat "City Kidsiä", mutta Lemmyn mukaan: "Se ei toiminut - hän kuulosti kahdelta kissalta, joita niitataan toisiinsa kiinni. Se oli niin hupaisaa, että nauraa hohotin maatilan pihalla polvillani, sateessa ! Meidän oli siis luovuttava ajatuksesta."
Kappaleet > A-puoli

"Motorhead" (Lemmy Kilmister) – 2:57
"On Parole" (Larry Wallis) – 5:38
"Vibrator" (Wallis, Des Brown) – 2:53
"Iron Horse/Born to Lose" (Phil Taylor, Mick Brown, Guy Lawrence) – 5:17
Kappaleet > B-puoli

"City Kids" (Wallis, Duncan Sanderson) – 3:43
"Fools" (Wallis, D.Brown) – 5:35
"The Watcher" (Kilmister) – 4:50
"Leaving Here" (Lamont Dozier, Brian Holland, Edward Holland) – 2:56
"Lost Johnny" (Kilmister, Mick Farren) – 3:31
Kappaleet > CD-julkaisun bonuskappaleet

"On Parole" (Wallis) [Alternate Take] – 6:58
"City Kids" (Wallis, Sanderson) [Alternate Take] – 3:48
"Motorhead" (Kilmister) [Alternate Take] – 2:48
"Leaving Here" (Holland, Dozier, Holland) [Alternate Take] – 3:01
Soittajat

Lemmy Kilmister - basso, laulu
Larry Wallis - kitara, laulu
Phil Taylor - rummut
Lucas Fox - rummut kappaleessa "Lost Johnny"
Julkaisuhistoria

1979 – Englanti vinyyli – United Artistsin julkaisu, LBR1004 – valkoiset kannet, jossa George Bodnarin ottamat mustavalkokuvat Lemmystä sekä taka- että etukannessa.
198? – Englanti vinyyli – EMI:in julkaisu, FA3009 – Etukannessa värillinen kuva Lemmystä lavalla.
1991 – USA CD – Cleopatra, CLEO-57212-2 – Mustavalko valokuva, jossa on Lemmy, Larry ja Lucas studiolla.
1997 – Englanti CD – EMI, 8 54794 2 – Musta "Snaggletooth" logo valkoisella pohjalla (kyseinen kansi tässä artikkelissa). Mick Farrenin kirjoittamat tekstit kansivihkosessa. Sisältää bonuskappaleet.
2000 – Englanti CD – EMI Gold, 8 54794 2 – Mustavalko valokuva, jossa on Lemmy, Larry ja Lucas studiolla. Sisältää bonuskappaleet.
2004 – Englanti CD – Disky, 901611 – Mustavalko valokuva Lemmystä poseeraamassa. Sisältää bonuskappaleet.
Aiheesta muualla

On Parole Discogsissa. (englanniksi)
Albumi On Parole Encyclopaedia Metallum -sivustolla (englanniksi)
Motörhead
| --- | --- |
Studioalbumit:  Motörhead  Overkill  Bomber  On Parole  Ace of Spades  Iron Fist  Another Perfect Day  Orgasmatron  Rock ’n’ Roll  1916  March ör Die  Bastards  Sacrifice  Overnight Sensation  Snake Bite Love  We Are Motörhead  Hammered  Inferno  Kiss of Death  Motörizer  The Wörld Is Yours  Aftershock  Bad Magic 
Livealbumit:  No Sleep ’til Hammersmith  Nö Sleep at All  The Birthday Party  Live At Brixton '87  Everything Louder Than Everyone Else  Live At Brixton Academy The Complete Concert  Better Motörhead Than Dead  The Wörld is Ours - Vol 1 Everywhere Further Than Everyplace Else  The Wörld is Ours - Vol 2 Anyplace Crazy As Anywhere Else  Clean Your Clock  Live At The Montreux Jazz Festival 
Kokoelmat:  No Remorse  Anthology  Meltdown  All the Aces  The Best of Motörhead  Protect the Innocent  Deaf Forever: The Best of Motörhead  The Best Of  Over The Top – The Rarities  Tear Ya Down: The Rarities  Hellraiser: Best of the Epic Years  The Essential Motörhead  You'll Get Yours: The Best of Motörhead  Under Cöver 
Boksisetit:  Stone Deaf Forever!  End of the Wörld  1979 
Singlet:  Leaving Here  Motörhead  Louie Louie  Overkill  No Class  Bomber  Ace of Spades  The Train Kept A-Rollin (live)  Motörhead (live)  Iron Fist  Go to Hell  I Got Mine  Shine  Killed By Death  Deaf Forever  Eat The Rich  Ace of Spades (live)  The One To Sing The Blues  Hellraiser  Don't Let Daddy Kiss Me  Born To Raise Hell  I Don't Believe a Word  God Save the Queen  The Game  Whorehouse Blues  We Are Motörhead  Kingdom of the Worm  Rock Out  Get Back in Line  I Know How to Die  Crying Shame  Thunder & Lightning / Electricity  Ace of Spades' (uusintapainos)  Get Back in Line  Bullet In Your Brain 
EP:t:  The Golden Years: Live EP  Beer Drinkers and Heil Raisers  St. Valentine's Day Massagre  Stand by Your Man  92 Tour EP  Enter Sandman EP 
Videografia:  Live in Toronto  The Birthday Party (video)  Another Perfect Day EP  Deaf Not Blind  1916 Live...Everything Louder than Everything Else  The Best of Motörhead  25 & Alive Boneshaker  Motörhead EP  The Best of Motörhead  Special Edition EP  Classic Albums: Motörhead – Ace of Spades  Stage Fright 
Musiikkivideot:  Motörhead  Overkill  No Class  Capricorn  Bomber  Dead Men Tell No Tales  Poison  Ace of Spades  The Chase is Better than the Catch  Please Don't Touch  Iron Fist  One Track Mind  Shine  I Got Mine  Killed by Death  Eat the Rich  I'm So Bad (Baby I Don't Care)  I Ain't No Nice Guy  Hellraiser  Burner  Born to Raise Hell  Sacrifice  I Don't Believe a Word  God Save the Queen  Brave New World  Whorehouse Blues  Be My Baby  Rock Out  Get Back in Line  I Know How to Die  Heartbreaker  Lost Woman Blues  Electricity  When the Sky Comes Looking for You  Bullet In Your Brain
Turun museokeskus

Turun kaupunginmuseon toimitila Linnanfältin alueella.
Turun kaupunginmuseo (ent. Turun museokeskus) kokoaa yhteen Turun kaupungin omistamat kulttuurihistorialliset museot. Se toimii myös Varsinais-Suomen alueellisena vastuumuseona ja jatkaa näin aiemman Turun maakuntamuseon/Varsinais-Suomen maakuntamuseon toimintaa. Kaupunginmuseon toiminta-ajatuksena on huolehtia kulttuuriperinnön säilymisestä ja välittämisestä nykyisille sekä tuleville sukupolville Varsinais-Suomen alueella.
Turun kaupunginmuseo vastaa Turun kaupungin kulttuuri- ja luonnonhistoriallisesta museotoimesta. Se huolehtii kaupungin esinekokoelmista sekä edistää kulttuuriympäristön säilymistä. Tiedon jakaminen näyttelyiden ja tutkimusraporttien ja muiden julkaisujen kautta on museotoiminnan perusta. Näin toimien kaupunginmuseo välittää kulttuuriperintöä kulttuuria osaltaan. Turun kaupunginmuseota johtaa museojohtaja.
Kaupunginmuseo toimii Varsinais-Suomen alueellisena vastuumuseona alueen antikvaarisena asiantuntijana ja lausunnon antajana kulttuurihistoriallisesti arvokkaita rakennuksia, muinaisjäännöksiä ja kuntien kaavoituksia koskevissa asioissa.
Museot

Turun kaupungin historiallinen museo perustettiin 1881. Vuonna 1981 nimi muuttui Turun maakuntamuseoksi, ja edelleen vuonna 2009 Turun museokeskukseksi. Vuoden 2025 alusta lähtien museo tunnetaan Turun kaupunginmuseona. Sen hallinnoimat museot ovat Turun linna, Luostarinmäen museokortteli, Apteekkimuseo ja Qwenselin talo, Turun biologinen museo sekä Kuralan Kylämäki. Lisäksi kaupunginmuseo vastaa Vanhalla Suurtorilla sijaitsevasta Brinkkalan talon toiminnasta.
Kaupunginmuseon ulkopuolisia turkulaismuseoita ovat muun muassa Turun taidemuseo, jota hallinnoi Turun taideyhdistys, sekä Turun kaupungin taidemuseo WAM, Sibelius-museo, Aboa Vetus & Ars Nova ja Forum Marinum.
Vuonna 2015 Turun kaupungin museoihin tutustui yhteensä 277 580 kävijää, joista 98 673 vierailijalle kirjattiin ilmaiskäynti. Museoiden toimintatilastot julkaistaan vuosittain Museoviraston Museotilasto-hakupalvelussa.
Kokoelmat

Turun kaupunginmuseolla on mittava arkeologinen kokoelma, joka käsittää yli 100 000 alanumeroa. Arkeologisessa kokoelmassa on sekä historiallisen että esihistoriallisen ajan löytöjä. Esinekokoelman perustan muodostavat turkulaisista ja varsinaissuomalaisista säätyläis- ja porvariskodeista sekä Turun ympäristön kartanoista peräisin olevat esineet. Kulttuurihistoriallisissa esinekokoelmissa on noin 130 000 esinettä. Kokoelmaa, jonka juuret ovat 1880-luvulla, kartutetaan suunnitelmallisesti esineistöllä, jolla on merkitystä tutkimus-, näyttely ja opetustoiminnalle. Osa kokoelmista on nähtävänä erilaisissa näyttelyissä museokohteissa.
Valokuvakokoelmaan kuuluu yli miljoona valokuvaa, negatiivia ja diaa 1840-luvulta tähän päivään. Muun muassa varhaisin päivätty Suomessa otettu valokuva kuuluu Turun kaupunginmuseon valokuvakokoelmaan. Nykyään kokoelma karttuu lähinnä museon oman valokuvaustoiminnan tuloksena.
Perinnekasvikokoelma on laaja läpileikkaus perinteisen lounaissuomalaisen maalaispihan koriste- ja hyötykasvillisuuteen. Lisäksi on perinteisten huonekasvien kokoelma Kuralan Kylämäen Iso-Kohmon talossa. Kuralan Kylämäen opetuskokoelmaan kuuluu noin 15 000 esinettä.
Kokoelmiin voi tutustua esimerkiksi muistiorganisaatioiden yhteisessä valtakunnallisessa Finna.fi-palvelussa.
Nykyajan dokumentointi ja tutkimus

Turun kaupunginmuseossa tehdään nykyajan dokumentointia keräämällä tietoa tämän hetken tavoista ja ilmiöistä. Dokumentointia tehdään vuodesta 2009 alkaen Suomen museoiden tallennus- ja kokoelmayhteistyö TAKOn puitteissa. Turun museokeskus osallistuu aktiivisesti TAKOn poolien 3 (Arki) ja 4 (Tuotanto, palvelut ja työelämä) työskentelyyn. Museokeskus on myös mukana pohjoismaisessa nykyajandokumentoinnin yhteistyöryhmässä Norsamissa.
Aiheesta muualla

Turun kaupunginmuseo Turun kaupungin verkkosivuilla
Turun kaupungin taidemuseo
| n k Perustiedot Wikidatassa: Turun museokeskus (Q18346797)ohje |
| --- | --- |
esiintymä kohteesta: museokompleksi, maakuntamuseo, alueellinen vastuumuseo
valtio: Suomi
sijaitsee hallinnollisessa alueyksikössä: Turku
koordinaatit: 60°27′07″N 22°16′00″E﻿ / ﻿60.451813°N 22.26663°E﻿ / 60.451813; 22.26663
Ho-3

Ho-3 oli Japanin armeijan ilmavoimien käyttämä 20. mm:n konetykki toisen maailmansodan aikana. Aseen edeltäjä oli Ho-1, joka oli kehitetty puoliautomaattisesta, kertatulta ampuvasta Tyyppi 97- panssarintorjuntakivääristä.
Ho-1 tykkiä käytettiin Nakajima Ki-49 Donryu - pommittajassa käsikäyttöisenä. Ho-3 kehitettiin siitä suunnittelemalla aseeseen 50. patruunan
lipas. Ho- tykkien toimintaperiaate oli kaasutoiminen mäntä-lyhyt rekyyli yhdistelmä. Tykit suunnitteli Kawamura.
Kaliperi oli 20 x 125 mm. Patruuna periytyi panssarintorjuntakivääristä, joten ase oli voimakas lähtönopeuden ollessa 820 m/s. Tulinopeus oli toisaalta vaatimaton 400 ls/min. Tykki painoi 45 kg.
Ho-3:a käytettiin mm. Kawasaki Ki-45 - kaksimoottorisessa hävittäjässä.
Le Tombeau de Couperin

Le Tombeau de Couperin on Maurice Ravelin kuusiosainen sävellys pianolle. Ravel omisti sen osat 1. maailmansodassa kuolleille ystävilleen. Sävellys on saanut inspiraatiota 1700-luvun barokki-ajan tanssityyleistä ja musiikin säveltäjistä, joille se on samalla kunnianosoitus. Sävellys valmistui 1917 ja sen ensiesitys oli 1919.
Musiikkinäytteet
Le Tombeau de Couperin, orkesteroitu versio Preludi vif
Äänitiedostojen kuunteluohjeet
Tombeau-sanan merkitys tässä on teos, joka on samalla muistokirjoitus.
Sävellyksen osat ovat Prelude, Fuuga, Forlane, Rigaudon, Menuet ja Toccata. Ravel orkesteroi niistä Preluden, Forlanen, Menuetin ja Rigaudonin vuonna 1919. Osien nimet ovat barokin tansseja, joista ajan säveltäjät tekivät kokonaisuuksia.
Prelude-osan orkesteroitu versio on tunnettu oboen sekä puupuhaltimien virtuoosimaisesta käsittelystä. 1991 Britannialainen
pianisti ja säveltäjä Michael Round sovitti Fuugan ja Toccatan orkesterille. Ensimmäisen kerran näillä osilla lisätyn version esitti Lontoon Trinity Collegen orkesteri vuonna 1995. Sävellyksen Prelude-osa on suosittu myös klassisen kitaran duo-sovituksena.
Risto Tiitola

| Risto Tiitola |
| --- | --- |

Henkilötiedot
Syntynyt: 24. huhtikuuta 1915 Tampere, Suomen suuriruhtinaskunta
Kuollut: 20. marraskuuta 2015 (100 vuotta) Tampere
Kansalaisuus:   Suomi
Jääkiekkoilija
Pelipaikka:  hyökkääjä
Maila:  oikea
Pituus:  175 cm
Paino:  65 kg
Seura
Seura:  Ilves
Sarja:  SM-sarja
Pelaajaura
Pääsarjaura:  1930–1945
Aik. seurat:  TaPa
Risto Tapani Tiitola (24. huhtikuuta 1915 Tampere – 20. marraskuuta 2015 Tampere) oli diplomi-insinööri ja suomalainen jääkiekkohyökkääjä. Hän pelasi suurimman osan uraansa Tampereen Ilveksessä ja toimi joukkueen kapteenina kaudella 1940–1941. Uransa Tiitola aloitti kuitenkin TaPassa jo ennen Ilveksen perustamista, kaudella 1930–1931 ja voitti TaPassa jo mestaruuden. Sotien jälkeen hän pelasi vielä yhden kauden Helsingin Karhu-Kissoissa. Tiitola voitti Ilveksen riveissä neljä Suomen mestaruutta, yhden hopean ja kolme pronssia.
Tiitola edusti Suomea jääkiekon MM-kilpailuissa vuonna 1939, missä hän pelasi kolme ottelua. Tiitola toimi joukkueen kapteenina. Samaan aikaan hän toimi vuosina 1936-1939 Suomen jääkiekkoliiton hallituksessa.
Tiitolan veljet Martti, Jaakko, Matti ja Jussi pelasivat myös jääkiekon SM-sarjaa Ilveksessä ja muissa seuroissa.
Risto Tiitola valmistui diplomi-insinööriksi 1942. Toimi Karhulassa A. Ahlström Oy:n lasitehtaan palveluksessa vuosina 1946-1967, josta tehtaan käyttöpäällikkönä 1946-1955, teknisenä johtajana 1955-1958 ja teknisenä ja kaupallisena johtajana 1958-1967. Sen jälkeen hän johti yrityksen lasiteollisuutta vuosina 1967-1972 ja sen jälkeen lasi- ja muoviteollisuutta 1972-1975. Sen jälkeen hän toimi useissa alan yritysten hallituksissa ja toimialajärjestöissä.
Aiheesta muualla

Risto Tiitola Eurohockey.com. (englanniksi)
| 0 | 1 | 2 |
| --- | --- | --- |
| Edeltäjä: Ei aiempia osallistumisia | Suomen kapteeni jääkiekon MM-kilpailuissa 1939 | Seuraaja: Keijo Kuusela |
| --- | --- |
Auktoriteettitunnisteet: Henkilöt :  Kansallisbiografia  Biografiasampo
Tim Walz

| Tim Walz |
| --- | --- |
 Tim Walz vuonna 2024.
Minnesotan 41. kuvernööri
 7. tammikuuta 2019 –  
Varakuvernööri:  Peggy Flanagan
Edeltäjä:  Mark Dayton
Yhdysvaltain edustajainhuoneen jäsen Minnesotan 1. vaalipiiristä
 3. tammikuuta 2007 – 3. tammikuuta 2019  
Henkilötiedot
Koko nimi:  Timothy Walz
Syntynyt: 6. huhtikuuta 1964 (ikä 60) West Point, Nebraska
Kansalaisuus:  Yhdysvallat
Ammatti:  opettaja, poliitikko
Puoliso:  Gwen Walz (vih. 1994)
Tiedot
Puolue:  demokraatit
Uskonto:  luterilaisuus
 Nimikirjoitus
Sotilaspalvelus
Palvelusvuodet:  1981–2005
Sotilasarvo:  Command Sergeant Major
Aiheesta muualla
kamalaharris.com/meet-governor-tim-walz
Timothy James ”Tim” Walz [wɔːlz] (s. 6. huhtikuuta 1964 West Point, Nebraska, Yhdysvallat) on yhdysvaltalainen poliitikko, joka on toiminut Minnesotan kuvernöörinä 7. tammikuuta 2019 lähtien. Hän oli Yhdysvaltain edustajainhuoneen jäsen vuosina 2007–2019 edustaen Minnesotan 1. vaalipiiriä. Walz edustaa Minnesota Democratic-Farmer-Labour -puoluetta, joka on Yhdysvaltain demokraattisen puolueen sisarpuolue. Demokraattien presidenttiehdokas Kamala Harris valitsi Walzin varapresidenttiehdokkaakseen vuoden 2024 presidentinvaaliin. Walz on taustaltaan Yhdysvaltain kansalliskaartin aliupseeri ja opettaja.
Tausta ja yksityiselämä

Tim Walzin vanhemmat olivat Darlene Rose Walz (os. Reiman) ja high schoolissa työskennellyt James F. Walz, jonka saksalainen isoisoisä Sebastian Walz [vɑlts] oli muuttanut Badenin Kuppenheimista Yhdysvaltoihin vuonna 1867. Timin kuusihenkinen perhe asui Nebraskan maaseudulla. Walz valmistui high schoolista vuonna 1982. Hänen isänsä kuoli seuraavana vuonna keuhkosyöpään, ja Walz työskenteli maaseudulla ja tehdastöissä. Hän palveli samalla myös aliupseerina kansalliskaartissa. Hän valmistui Chadron State Collegesta 1989.
Walz työskenteli maantiedon opettajana ja amerikkalaisen jalkapallon valmentajana Mankato West High Schoolissa. Joukkue voitti ensimmäisen osavaltion mestaruutensa vuonna 1999.
Vuonna 1995 Walz jäi kiinni ajettuaan ylinopeutta humalassa Nebraskassa. Walz myönsi syyllisyytensä ja syyte muutettiin liikenneturvan vaarantamiseksi, josta Walz tuomittiin ajo-oikeuden menettämiseen 90 päiväksi ja 200 dollarin sakkoihin. Walz on sittemmin kertonut lopettaneensa alkoholin juomisen kokonaan tapauksen johdosta.
Walz on naimisissa Gwen Walzin (o.s. Whipple) kanssa, joka on myös ammatiltaan opettaja. Hääpäiväksi valikoitui Tiananmenin verilöylyn viides vuosipäivä (4. kesäkuuta 1994), koska Walzin mukaan sitä päivämäärää ei voi unohtaa. Uskonnolliselta vakaumukseltaan Walz on luterilainen. Hän sai kotonaan katolilaisen kasvatuksen, mutta kääntyi luterilaisuuteen mentyään naimisiin.
Poliittinen ura

Walz oli Yhdysvaltain edustajainhuoneen jäsen vuosina 2007–2019 edustaen Minnesotan 1. vaalipiiriä. Hän edustaa Minnesota Democratic-Farmer-Labour -puoluetta, joka on Yhdysvaltain demokraattisen puolueen sisarpuolue.
Edustajainhuoneessa Walz istui veteraaniasioista, maataloudesta sekä liikenteestä että infrastruktuurista vastuussa olevissa valiokunnissa.
Poliittinen ura > Kuvernöörinä

Hänet valittiin vuonna 2018 Minnesota 41. kuvernööriksi ja uudelleen 2022. Kuvernöörinä hän edisti erityisesti abortin hyväksymistä, ilmaista kouluruokailua, marihuanan laillistamista ja aselakien kiristämistä. Lisäksi Walz toimi Minnesotan kuvernöörinä koronaviruspandemian ja Minneapolisista George Floydin kuoleman seurauksesta toukokuussa 2020 alkaneiden laajojen mielenosoitusten aikana.
Vuonna 2023 Walz allekirjoitti lakiehdotuksen, jonka nojalla perustettiin toimikunta, jonka tehtäväksi annettiin osavaltion lipun ja sinetin uudelleensuunnittelu. Nämä otettiin käyttöön 11. toukokuuta 2024. Samana vuonna Walz allekirjoitti lain, jonka nojalla osavaltion julkiset koulut velvoitettiin tarjoamaan maksuttomia kuukautissuojia 4.–12. -luokkalaisille. Tästä syystä republikaanit ovat antaneet Walzille pilkkanimen "Tamppooni-Tim". Demokraatit ovat kuitenkin pitäneet nimeä kunnianosoituksena.
Walzin johdolla Minnesotasta tuli huhtikuussa 2023 22. osavaltio, joka kielsi eheytyshoidot lailla.
Walz myös toimi Demokraattikuvernöörien liiton puheenjohtajana.
Poliittinen ura > Varapresidenttiehdokas

Demokraattien presidenttiehdokas Kamala Harris valitsi Walzin 6. elokuuta varapresidenttiehdokkaakseen vuoden 2024 presidentinvaaleihin. Donald Trumpin voitettua vaalit Walz ilmoitti, ettei sulje pois ehdokkuutta kuvernöörinvaaleissa vuonna 2026. Mikäli Walz voittaisi vaalit hän nousisi kolmannelle kaudelleen kuvernöörinä.
Poliittisia kantoja

Asepolitiikassa Walz kannattaa tiukempaa sääntelyä. Kongressissa toimiessaan hän kuitenkin sai tukea Kansalliselta kivääriyhdistykseltä (NRA). Vuonna 2018 Floridan koulusurmien jälkeen Walz kuitenkin katkaisi suhteensa NRA:han ja ilmoitti lahjoittavansa 18 000 dollaria (NRA:lta saamansa kampanjatuen verran) haavoittuneiden sotilaiden hyväksi. Walz itse omistaa aseen ja mm. harrastaa fasaanien ja kalkkunoiden metsästystä.
Walz kannattaa oikeutta aborttiin. Maaliskuussa 2024 Walz sanoi CNN:n haastattelussa, että osavaltioiden tulee "luottaa naisia tekemään omat päätöksensä terveydenhuoltoaan koskien" ja lisäksi "minusta vanhojen valkoisten miesten täytyy oppia, miten tästä puhutaan vähän enemmän. Ja minusta isoin juttu on: kuuntele naisia". Muutama kuukausi ennen kuin Harris valitsi Walzin varapresidenttiehdokkaakseen, kaksikko vieraili minnesotalaisella Planned Parenthood -kliniikalla. Kyseessä oli ensimmäinen kerta, kun istuva Yhdysvaltain varapresidentti, tai presidentti, vieraili aborttiklinikalla.
Heinäkuussa 2024 Walz sanoi MSNBC:n televisiohaastattelussa Donald Trumpin ja republikaanien olevan "yksinkertaisesti outoja". Haastattelunpätkä levisi nopeasti sosiaalisessa mediassa ja siitä tuli ilmiö.
Kunnianosoituksia

Maavoimien komentajuusmitali (USA)
Maavoimien saavutusmitali (USA, kahdesti)
Terrorismin vastaisen sodan palvelusmitali (USA)
Galleria

Walz palveluspuvussa vuonna 1981
Walz metsästämässä fasaaneita vuonna 2008
Walz vannoo virkavalansa vuonna 2019
Harris ja Walz kampanjoimassa Arizonassa